Coba jelasin Masakan Asia Timur dari Senarai masakan Asia dalam bahasa melayu dong

Masakan Asia Timur telah berkembang dengan penggunaan biasa minyak, lemak dan sos dalam penyediaan hidangan (dengan pengecualian ketara masakan Jepun).

Masakan Cina - Masakan Cina Traditional termasuk Anhui, Kantonis, Fujian, Hunan, Jiangsu, Shandong, Szechuan, dan Zhejiang, semuanya ditakrifkan dan dinamakan mengikut setiap kawasan masing-masing dalam China tempat ia dikembangkan. Sebilangan gaya yang berbeza menyumbang kepada masakan Cina secara umum, tetapi mungkin yang paling terkenal dan paling berpengaruh adalah masakan Szechuan, Shandong, Jiangsu dan Guangdong. Gaya setiap satu adalah tersendiri disebabkan oleh faktor-faktor seperti sumber yang ada, iklim, geografi, sejarah, teknik memasak dan gaya hidup. Banyak masakan tradisional China tempatan bergantung kepada kaedah asas pengawetan makanan seperti pengeringan, pengasinan, penjerukan dan penapaian.

Masakan Cina berasal dari apa yang dikenali sebagai Lapan Tradisi Besar, walaupun ia boleh diitlakkan ke dalam gaya utara yang memaparkan minyak dan rasa yang kuat yang diperolehi daripada bahan-bahan seperti cuka dan bawang putih, manakala gaya selatan cenderung untuk menggunakan bahan-bahan segar yang mudah disediakan. Ia telah menjadi meluas di seluruh tempat lain di dunia - dari Asia ke Amerika, Australia, Eropah Barat dan Afrika Selatan. Dalam tahun-tahun kebelakangan ini, para pecinta masakan Cina juga telah bercambah dalam Eropah Timur dan Asia Selatan. Masakan Amerika Cina dan makanan Cina Kanada adalah contoh popular variasi tempatan. Bahan-bahan tempatan akan digunakan di samping mengekalkan gaya dan teknik penyediaan.